
Tisztelt Képviselő-testület!


Az elmúlt időszakban két civil szervezet részéről érkezett az előterjesztés melléklete szerinti kérelem a civil szervezeteknek nyújtható önkormányzati támogatásokról szóló 8/2013. (II.15.) önkormányzati rendelet 11. §-a alapján, a képviselői keretből történő támogatás igénylésére.

A Martfűi Polgárőr Egyesület az utóbbi időben elszaporodott kerékpár lopások és személygépkocsi feltörések, valamint az éjszakai rongálások megelőzéséhez, felderítéséhez egy éjjellátó távcső vásárlására kér 200.000 Ft összegben támogatást.

A Martfű Városi Nyugdíjas Egyesület pedig a 2015. július 22-i, Mórahalmi Napfény Nyugdíjas Klubbal megrendezésre kerülő szakmai napra történő utazási költségéhez kér támogatást, 100.000 Ft összegben.

A hivatkozott önkormányzati rendelet értelmében a képviselők dönthetnek a képviselői keret terhére a támogatási kérelmekről, azok előzetes véleményezését pedig az Oktatási, Művelődési, Sport, Egyházi és Civil kapcsolatok Bizottsága végzi a megjelölt felhasználási cél támogathatósága, valamint a kötelezően csatolandó mellékletek vonatkozásában.

Tisztelt Képviselő-testület!

Kérem az előterjesztés megtárgyalását és a támogatási kérelmek elbírálását.

M a r t f ű, 2015. június 24.


                                                                                                                         Dr. Papp Antal
    polgármester

